บลจ.ธนชาตส่งกองT-MixedIncomeอายุ1ปีรับตลาดผันผวนขาย1-9 เม.ย.
นายบุญชัย เกียรติธนาวิทย์ กรรมการผู้จัดการและประธานเจ้าหน้าที่บริหารการลงทุน บลจ.ธนชาต เปิดเผยว่า บริษัทเสนอขายกองทุน T-MixedIncome กองทุนผสมระหว่างตราสารหนี้และหุ้น โดยเน้นลงทุนในตราสารหนี้ไทยและต่างประเทศคุณภาพดี สัดส่วนประมาณ 70-80% ส่วนอีก 20-30% จะลงทุนในหุ้นที่มีศักยภาพเติบโตสูง และมีโอกาสทำกำไร โดยใช้กลยุทธ์การบริหารแบบเชิงรุก (Active management) อายุกองทุนประมาณ 1 ปี และรับซื้อคืนหน่วยลงทุนโดยอัตโนมัติไม่เกิน 1 ครั้ง กำหนดเสนอขาย T-MixedIncome 4 ระหว่างวันที่ 1 - 9 เมษายน 2558 ลงทุนขั้นต่ำ 1,000 บาท 
31 มี.ค. 2558

นายบุญชัย เกียรติธนาวิทย์ กรรมการผู้จัดการและประธานเจ้าหน้าที่บริหารการลงทุน บลจ.ธนชาต เปิดเผยว่า บริษัทเสนอขายกองทุน T-MixedIncome กองทุนผสมระหว่างตราสารหนี้และหุ้น โดยเน้นลงทุนในตราสารหนี้ไทยและต่างประเทศคุณภาพดี สัดส่วนประมาณ 70-80% ส่วนอีก 20-30% จะลงทุนในหุ้นที่มีศักยภาพเติบโตสูง และมีโอกาสทำกำไร โดยใช้กลยุทธ์การบริหารแบบเชิงรุก (Active management) อายุกองทุนประมาณ 1 ปี และรับซื้อคืนหน่วยลงทุนโดยอัตโนมัติไม่เกิน 1 ครั้ง กำหนดเสนอขาย T-MixedIncome 4 ระหว่างวันที่ 1 – 9 เมษายน 2558 ลงทุนขั้นต่ำ 1,000 บาท          
ทั้งนี้ในปีนี้ประเมินว่าเศรษฐกิจไทยยังชะลอตัวต่อเนื่องจากสถานการณ์ส่งออกที่ยังไม่ฟื้นตัว ประกอบกับนโยบายของภาครัฐที่ยังรอทบทวนประมาณการณ์เศรษฐกิจใหม่อีกหลายประเด็น นอกจากนี้ ยังมีผลมาจากปัจจัยเศรษฐกิจในหลายประเทศ ทั้งธนาคารกลางยุโรป (ECB) ที่เริ่มใช้ QE ไปแล้วตั้งแต่ต้นเดือนมีนาคม แต่ก็ยังไม่มีกระแสเงินทุนจากยุโรปไหลเข้ามาตามคาดการณ์ ส่งผลกระทบถึงตลาดหุ้นไทยที่ยังอยู่ในขาลงต่อไป
อย่างไรก็ตาม จากประเด็นที่ธนาคารกลางของหลายประเทศยังคงใช้นโยบายอัตราดอกเบี้ยต่ำต่อไปเพื่อกระตุ้นเศรษฐกิจไปอีกระยะ และจากการที่ทิศทางเศรษฐกิจไทยยังต้องใช้เวลาในการฟื้นตัว ประกอบกับเงินเฟ้อที่ยังอยู่ในระดับต่ำ ทำให้ธนาคารแห่งประเทศไทยมีแนวโน้มที่จะรักษาระดับอัตราดอกเบี้ยนโยบายให้อยู่ในระดับต่ำไปอีกระยะเวลาหนึ่ง ส่งผลดีต่อการลงทุนในตลาดตราสารหนี้